Odense Adresse-Contoirs Efterretninger, 1824-11-22
Siden den franske Charge de Affaires personlig har til kjendegivet Kongen sin Regjerings Beslutning om at trække Besætningsarmeen tilbage, er der holdt hyppige Konferentser af de fremmede Ministre i Madrid. Det var den 29 Octbr., at General Ordonneau ved en Dagbefaling lod Armeen vide dens forestaaende Afmarsch, og med Tilberedelserne gaaer det saa rask, at ved denne Maaned, Slutning ikke een fransk Soldat mere vil være i Madrid, med mindre en ny Standsning maatte indtræffe, eller det Madrider Kabinet endnu beqvemme sig til at indgaae de fremsatte Vilkaar, som ere: 1) Opfyldelsen af de med Morillo, Ballesteros og andre Generaler sluttede Kapitulationer, 2) en virkelig Amnestie med faa Undtagelser og 3 Jndførelsen af en Repræsentativ=Forfatning, hvortil dog ikke er synderlig Udsigt. J Bayonne ventede Man alt den 15 d. den første Syge=Transport, hvortil var gjort Plads i derværende Militairhospitaler. J det biskoppelig Palai i Burgos træffes derimod Anstalter til den kongelige Families Modtagelse, og det hedder atter, at Kongen har erklæret, at han vil følge den franske Armee, hvorpaa General Digeon har svaret, at han desangaaende ingen Forholdsordre havde; men at 2 franske Schweitzer=Regimenter maatte forblive i Madrid, saalænge Hs. Maj. ønskede det. Jkke alle Lemmer af den Kongel. Familie skul være af samme Tanker, men see heel gjerne de Allierede Bortmarsch. Enhver Fornuftig gruer imidlertid for denne Tidspunk, og har de Franskes Nærværelse ikke formaaet at hindre de herskende Parties Udsvævelser, da befrygter Man saa meget mere, at deres Bortgang vil blive Løsenet til en ny Borgerkrig, hvorfor og mange Familier i Corunna o. a. St. belave sig paa at følge dem. Udskrivningen til den ny Armee paa 40000 Md., som var bestemt til at erstatte, Okkupationshæren, finder overalt store Vanskeligheder, endskjøndt Man alt har udnævt Generalerne, der ere af det rette Slags, saasom Trappisten, Pater Merino Bessieres o. del. Af roialistiske Frivillige, som hverken hylde Love eller Disciplin og allene lægge an paa at tilfredsstille deres Privathævn, kan Man derimod faae langt mere end nok. Hertil kommer Vægringen paa mange Steder for at udrede Skatterne, da det hedder: i Betragtning af udviste Tjenester til Kongemagtens Gjenoprettelse bør Vi være frie for at yde Mandskab eller Penge. Ja! i nogle Provindser har Anarkiet naaet slig en Høide, at Pøbelen, f. Ex. i Alba de Tormes ved Salamanca, egen mægtig har af sat den af Regjeringen udnævnte Corregii dor, uden at Man har vovet at bruge Magt. Og dog har Kongen i et Dekret forbeholdt sig alle Bye-Embeders Besættelse, for til evig Tid at udslette fra spansk Grund selv den fjerneste Tanke om, at der gives nogen anden Souverainetet end i min Kongelige Person, og for at lade mit Folk vide, at jeg aldrig vil taale engang det allertringeste Spoer af Folkeregjering. Men saa skal der t og, som i Hoftidenden bekjendtgjøres, hver Søndag gives Hanekampe,, for at forøge det herviske Madrider=Folks Glæde. Jmellem de Kongel. Frivillige og Garderne forefaldt endog nylig et næsten blodigt Slagsmaal i Slotsgaarden i Escurial, lige under Kongens Øine, som fra Balkonen endog havde Ondt ved at stille Partierne tilfreds. Anledningen var her som allevegne den lede Partieaand, da Garderne udskjeldte de Frivillige for Liberaler (!), hvilket disse betale med samme Mynt. De franske Tropper vare blot traadte under Gevær, men tog for Resten ingen Deel i Striden.